Verbruikersake: Só gaan POPI jou persoonlike inligting beskerm(Foto: Kevin Ku/Pexels) Word jy ook in die nag in ’n koue sweet wakker en wonder wie sit almal met jou persoonlike inligting? Jy is nie die enigste een nie, maar van 1 Julie word jou persoonlike inligting beskerm wanneer verskeie van die artikels in die Wet op die Beskerming van Persoonlike Inligting (POPI) in werking tree. Ina Opperman het gaan kyk hoe jou persoonlike inligting nou beskerm gaan word. Deesdae gee mens nóg meer van jou persoonlike inligting vir ander mense wanneer jy by ’n gebou wil ingaan en spesifiek as deel van die veldtog teen Covid-19 sodat dié plek met jou in verbinding kan tree indien iemand wat op dieselfde tyd daar was, positief vir die virus getoets is. Voor die pandemie moes jy ook byvoorbeeld by ’n sakepark jou besonderhede gee. Wat word daarmee gedoen en wat mag daarmee gedoen word? Mense is veral bekommerd dat hul inligting gebruik kan word om skuld te maak waarvoor hulle dan moet pa staan. Soms word die inligting ook gebruik om jou te bombardeer met reklame, wat mens ook teen die mure kan uitdryf. Artikels 2 tot 38, 55 tot 109, 111 en 114 het verlede jaar op 1 Julie in werking getree, maar instansies het 12 maande grasie gehad om aan die vereistes van die Wet te voldoen ingevolge artikel 114. Artikel 2 bepaal dat die doel van die Wet is om mense se grondwetlike reg op privaatheid te beskerm wanneer dit deur ’n verantwoordelike party gebruik word, onderworpe aan regverdigbare beperkings gerig op die balansering van jou reg op privaatheid teenoor ander regte, veral die reg op toegang tot inligting en die beskerming van belangrike belange. Die Wet is ook daarop gerig om te reguleer hoe jou persoonlike inligting gebruik mag word, asook jou regte en die stappe wat jy kan doen om jou persoonlike inligting te beskerm teen gebruik wat nie ooreenstem met die Wet nie. Dit stel ook vrywillige en verpligte maatreëls in, soos die instelling van ’n Inligtinsreguleerder, om te verseker jou regte word gerespekteer en bevorder, toegepas en verwesenlik. Volgens artikel 3, het jy die reg om: Artikel 6 van die Wet bepaal dit is: Verskeie uitsluitings geld ook vir die oogmerke van joernalistiek, letterkunde en kuns. Deel A van hoofstuk 3 bevat verskeie voorwaardes vir die regmatige gebruik van jou persoonlike inligting: Hoofstuk 4 gee vrystelling van voorwaardes waar die Inligtingsreguleerder vrystelling kan gee van die voorwaardes ten opsigte van sekere werksaamhede. Deel B van die Wet gaan oor die gebruik van spesiale persoonlike inligting, wat bepalings bevat oor: Deel C handel oor die gebruik van kinders se persoonlike inligting, wat die gebruik van kinders se persoonlike inligting verbied, tensy: Die reguleerder kan partye op versoek magtig om kinders se inligting in te samel en redelike voorwaardes daarvoor stel. Hoofstuk 5 van die Wet bevat bepalings oor toesig, soos die instelling, bevoegdhede, pligte en werksaamhede van die Inligtingsreguleerder en Inligtingsbeamptes, terwyl hoofstuk 7 bepalings bevat oor gedragskodes wat die reguleerder mag instel. Hoofstuk 8 van die Wet bevat verskeie bepalings oor direkte bemarking om verbruikers te beskerm, direkte bemarking deur middel van ongeoorloofde elektroniese kommunikasie, gidse vir kontakbesonderhede en geoutomatiseerde besluitneming. Artikel 69 bepaal dat: Hoofstuk 9 bevat bepalings oor inligtingsvloei oor landsgrense en hoofstuk 10 oor die afdwinging van die bepalings van die Wet, terwyl hoofstuk 11 die misdrywe, strawwe en administratiewe boetes bepaal. Besoek die reguleerder se webwerf by www.justice.gov.za of stuur ’n e-pos na [email protected].